ΓΡΑΠΤΗ ΕΡΩΤΗΣΗ E-3137/00

υποβολή: Francisca Sauquillo Prez del Arco (PSE) προς την Επιτροπή

(6 Οκτωβρίου 2000)

Θέμα: Παράλυση της επιτροπής ΑΧΛΑΑ και περιορισμός της συνεργασίας με τη Λατινική Αμερική

Στο Ευρωπαϊκό Κοινοβούλιο παρατηρούμε με ανησυχία κάποιαποβάθμιση της συνεργασίας με τη Λατινική Αμερική η οποία εκδηλώνεται με το γεγονός, αφενός, ότι οι συνεδριάσεις της επιτροπής ΑΧΛΑΑ (Αναπτυσσόμενες Χώρες Λατινικής Αμερικής και Ασίας) ματαιώθηκαν κατ' επανάληψη, με αποτέλεσμα να έχει αυτή συνεδριάσει 2 φορές αυτό το χρόνο (αντί για 1 φορά το μήνα το προηγούμενο έτος) και αφετέρου, ότι μερικά μέτρα τα οποία εγκρίθηκαν από αυτή την επιτροπή, όπως η χρηματοδότηση του Περιφερειακού Προγράμματος Ανασυγκρότησης της Κεντρικής Αμερικής, δεν έχουν ακόμα εφαρμοσθεί.

Επιπλέον, η Επιτροπή αμέλησε ναποβάλει αίτηση για την ειδική ενίσχυση στη Βενεζουέλα, όπως αυτό της είχε ζητηθεί το Νοέμβριο 1999.

Η Επιτροπή θα μπορούσε να εξηγήσει με αναλυτικό τρόπο τους λόγους αυτής της δυσλειτουργίας της Επιτροπής ΑΧΛΑΑ;

Έχει συνείδηση του γεγονότος η Επιτροπή της συμφωνίας που έχει επιτευχθεί στο Ευρωπαϊκό Συμβούλιο του Βερολίνου για τη γεωγραφική ισορροπία της εξωτερικής κοινοτικής δράσης;

Μπορεί να εξηγήσει τους λόγους για τους οποίους δεν εκτελέσθηκε το Περιφερειακό Πρόγραμμα Ανασυγκρότησης για την Κεντρική Αμερική;

Ποιες είναι οι προοπτικές της Επιτροπής σε σχέση με την ενίσχυση προς τη Βενεζουέλα;

Μπορεί η Επιτροπή να μου αναφέρει προκαταβολικά τις κατευθύνσεις της ανακοίνωσης για το μέλλον των σχέσεων ΕΕ/Λατινική Αμερική από το έτος 2000;

Απάντηση του κυρίου Patten εξ ονόματος της Επιτροπής

(31 Οκτωβρίου 2000)

Στις 16 Μαΐου 2000, η Επιτροπή αποφάσισε σχετικά με ένα φιλόδοξο μεταρρυθμιστικό πρόγραμμα για το θέμα της εξωτερικής βοήθειας της Ένωσης. Σύμφωνα με συστάσεις του Κοινοβουλίου, σημαντικό στοιχείο της απάντησης αυτής είναι η αναθεώρηση της λειτουργίας του συνόλου των επιτροπών, ώστε οι δραστηριότητές τους να εστιάζονται στον στρατηγικό προγραμματισμό και όχι πλέον στη μικροδιαχείριση ατομικών σχεδίων. Εν αναμονή των νέων διαδικασιών επιτροπολογίας, η Επιτροπή καταβάλλει τώρα προσπάθειες για να εξασφαλίσει ότι τα σχέδια τυγχάνουν καλλίτερης προετοιμασίας πρινποβληθούν στις επιτροπές. Αν και αυτή η επιμελέστερη προετοιμασία απαιτεί περισσότερο χρόνο, ωστόσο διευκολύνει την μετέπειτα διαχείριση και περιορίζει τον κίνδυνο καθυστέρησης της εκτέλεσης.

Ωστόσο, συγκρίνοντας το ρυθμόποβολής σχεδίων για τη Λατινική Αμερική το 2000 με τον αντίστοιχο ρυθμό για το 1999, διαπιστώνεται κάποια βελτίωση, στο βαθμό που το 1999, το πρώτο σχέδιοποβλήθηκε μόνο το Σεπτέμβριο, τον Ιούνιο 2000 δόθηκε ευνοϊκή γνώμη για δύο σχέδια, και τον Σεπτέμβριο για ένα ακόμη. Τα άλλα σχέδια που προβλέπονται στο πλαίσιο του προγραμματισμού 2000 ΛΑ θαποβληθούν για γνωμοδότηση της επιτροπής, κατά τις συνεδριάσεις του Νοεμβρίου και Δεκεμβρίου.

Η Επιτροπή γνωρίζει βεβαίως τα συμπεράσματα του Ευρωπαϊκού Συμβουλίου του Βερολίνου σχετικά με τη γεωγραφική ισορροπία της εξωτερικής δράσης της Κοινότητας και βασίζεται στα συμπεράσματα αυτά για τον προγραμματισμό των παρεμβάσεών της. Εξ άλλου, η Επιτροπή ζήτησε τη διεξαγωγή συζητήσεων στο Συμβούλιο Γενικών Υποθέσεων για τις προτεραιότητες των εξωτερικών δράσεων της Ένωσης. Οι συζητήσεις αυτές, στις οποίες θα συμμετέχει πλήρως το Κοινοβούλιο, θα πραγματοποιηθούν στις αρχές του έτους και θα διευκολύνουν, μελλοντικά, τη προετοιμασία του προϋπολογισμού.

Όσον αφορά την εφαρμογή του Περιφερειακού Προγράμματος Ανασυγκρότησης της Κεντρικής Αμερικής (ΠΠΑΚΑ), η πρώτη ομάδα τεχνικών εμπειρογνωμόνων, η οποία επικουρεί την Επιτροπή κατά την εκτέλεση του προγράμματος, άρχισε τις εργασίες της στα μέσα Οκτωβρίου 1999. Εξ άλλου, κατά το πρώτο εξάμηνο του 2000, το σύνολο του προσωπικού της αποκεντρωμένης δομής διαχείρισης του ΠΠΑΚΑ, το οποίο προσλαμβάνεται βάσει του καταστατικού, προσδιορίστηκε από την Επιτροπή, παρά την έλλειψη ανθρώπινων πόρων που συνεπάγεται η δημοσιονομική απόφαση για μηδενική αύξηση όσον αφορά τη πρόσληψη νέου προσωπικού. Το προσωπικό το οποίο προσλαμβάνεται βάσει του καταστατικού καθώς και η πρόσληψη τοπικού προσωπικού και η δημιουργία της αναγκαίαςλικοτεχνικής στήριξης, θα αρχίσουν να λειτουργούν από τα μέσα Οκτωβρίου στο νέο κτίριο, το οποίο χρειάσθηκε να διαρρυθμιστεί για την αντιπροσωπεία στην Μανάγουα.

Ωστόσο, και παρά τους προαναφερθέντες περιορισμούς, κατά την ημερομηνία αυτή πολλές δράσεις έχουν ήδη ολοκληρωθεί ή δρομολογηθεί: το στάδιο μελέτης και προετοιμασίας επί τόπου, η δημοσίευση στην Επίσημη Εφημερίδα των γνωμών σχετικά με τη προηγούμενη ενημέρωση των αγορών για την εκτέλεση ορισμένων σχεδίων καθώς και η πρόσκληση για τηνποβολή προτάσεων σχετικά με τις τοπικές πρωτοβουλίες στις τέσσερις χώρες δικαιούχους του προγράμματος.

Όσον αφορά τις πλημμύρες που έπληξαν μεγάλες περιοχές της Βενεζουέλας το Δεκέμβριο του 1999, πραγματοποιήθηκαν οι πρώτες παρεμβάσεις, με την έγκριση δράσεων έκτακτης ανάγκης, συνολικού ύψους 7,15 εκατομμυρίων.

Αμέσως μετά, η Επιτροπή ζήτησε από την εθνική κυβέρνηση να τηςποβάλει κατάλογο με τις δράσεις προτεραιότητας για την αποκατάσταση των ζωνών που επλήγησαν. Ελλείψει σφαιρικού σχεδίου ανασυγκρότησης, η Επιτροπή έστειλε επί τόπου, τον Απρίλιο 2000, αποστολή εμπειρογνωμόνων για να προσδιορίσει μια συνεκτική δέσμη δράσεων προτεραιότητας. Σύμφωνα με τις διαβουλεύσεις μεταξύ της Αντιπροσωπείας της Επιτροπής, των πρεσβειών των κρατών μελών και των εθνικών αρχών καθώς και σύμφωνα με τα αποτελέσματα της αποστολής εμπειρογνωμόνων, η Επιτροπή ενέκρινε στις 28 Σεπτεμβρίου 2000, ένα έγγραφο εργασίας για τη Βενεζουέλα: Πρόγραμμα στήριξηςπέρ των περιφερειών που επλήγησαν από τις πλημμύρες του Δεκεμβρίου 1999. Σύμφωνα με το έγγραφο αυτό, η Επιτροπή προτίθεται να διαθέσει για τη προσπάθεια ανασυγκρότησης της Βενεζουέλας, συνολικό ποσό ύψους 30 εκατομμυρίων, σε ενδεικτική βάση, για το οποίο θα αναληφθούν δεσμεύσεις κατά την διάρκεια των οικονομικών ετών 2001 και 2002.

Στο πρόγραμμα προβλέπονται δύο μέρη: ένα μέρος που αφορά την στήριξη της ανασυγκρότησης στην πολιτεία Vargas (κυρίως, παρεμβάσεις για την ενίσχυση των κοινωνικών πολιτικώνπέρ των θυμάτων της καταστροφής), πουπολογίζεται σε 10 εκατομμύρια και ένα μέρος που αφορά την πρόληψη καιπολογίζεται σε 20 εκατομμύρια, με στόχο τον προσδιορισμό και την εφαρμογή προγραμμάτων διαχείρισης των φυσικών κινδύνων σε μια μεγάλη περιοχή που καλύπτει τις πολιτείες Falcn, Miranda και Yaracuy (λεπτομερής χαρτογράφηση των κινδύνων, δημιουργία συστημάτων έγκαιρης προειδοποίησης, προσδιορισμός σχεδίων για τη χρήση της γης, κατασκευή έργων για τον έλεγχο των πλημμυρών, κλπ).

Η Διάσκεψη Κορυφής του Ρίο επιβεβαίωσε πλήρως τις κατευθύνσεις που τέθηκαν με την ανακοίνωση της Επιτροπής του Μαρτίου 1999, προς το Συμβούλιο και το Κοινοβούλιο, για μια νέα εταιρική σχέση Ευρωπαϊκής Ένωσης- Λατινικής Αμερικής (ΕE-ΛΑ) στις αρχές του XXIου αιώνα(1), και οι οποίες παραμένουν σε εφαρμογή. Εντός των επομένων εβδομάδων, η Επιτροπή πρόκειται να εκδώσει νέα ανακοίνωση για τη συνέχεια της Διάσκεψης Κορυφής του Ρίο. Κύριος στόχος της ανακοίνωσης αυτής είναι να ορίσει τις γενικές αρχές της δράσης την οποία πρόκειται να αναλάβει η Επιτροπή για να συμβάλει στηνλοποίηση των προτεραιοτήτων στις οποίες κατέληξε η Διάσκεψη Κορυφής. Δεν αμφισβητεί τηνφιστάμενη συνεργασία ούτε την συνέχιση μιας στρατηγικής, η οποία αποδέχεται την ιδιαιτερότητα των επί μέρους περιφερειών.

(1) COM(1999)105 τελικό.